কক্সবাজারের মহেশখালীতে ৩৬ হাজার কোটি টাকা বিনিয়োগে নির্মিত হচ্ছে দেশের সর্ববৃহৎ বিদ্যুৎকেন্দ্র। ৩ হাজার ৬০০ মেগাওয়াট বিদ্যুৎ উৎপাদন সক্ষম এই এলএনজিভিত্তিক বিদ্যুৎকেন্দ্রটি নির্মাণ করবে যুক্তরাষ্ট্রের কোম্পানি জেনারেল ইলেকট্রিক (জিই)। বুধবার এ বিষয়ে জেনারেল ইলেকট্রিকের সঙ্গে বাংলাদেশ বিদ্যুৎ উন্নয়ন বোর্ডের (পিডিবি) সমঝোতা স্মারক স্বাক্ষরিত হয়েছে। পিডিবির এই প্রকল্পটির পাশাপাশি বাংলাদেশের বেসরকারি সামিট কর্পোরেশনের আরেকটি বিদ্যুৎ কেন্দ্র নির্মাণেও বিনিয়োগ করছে জেনারেল ইলেকট্রিক ।